CELEX: 52008PC0454
Language: fi
Date: 2008-07-08
Title: Ehdotus: neuvoston asetus talouskriisistä kärsivien Euroopan unionin kalastuslaivastojen rakenneuudistuksen tukemiseksi toteutettavasta väliaikaisesta erityistoimesta

Tärkeä oikeudellinen huomautus

|

52008PC0454

Ehdotus: neuvoston asetus talouskriisistä kärsivien Euroopan unionin kalastuslaivastojen rakenneuudistuksen tukemiseksi toteutettavasta väliaikaisesta erityistoimesta  /* KOM/2008/0454 lopull. - CNS 2008/0144 */  

	[pic] | EUROOPAN YHTEISÖJEN KOMISSIO |Bryssel 8.7.2008KOM(2008) 454 lopullinen2008/0144 (CNS)Ehdotus:NEUVOSTON ASETUStalouskriisistä kärsivien Euroopan unionin kalastuslaivastojen rakenneuudistuksen tukemiseksi toteutettavasta väliaikaisesta erityistoimesta(komission esittämä)PERUSTELUT1.  EHDOTUKSEN TAUSTA• Ehdotuksen perustelut ja tavoitteetÖljyn hinta on nykyisellään jopa reaaliarvona tarkasteltuna ennätyksellisen korkea, ja se kuvastaa maailmantaloudessa tapahtunutta kokonaisvaltaista muutosta. Komissio pyrkii tarkastelemaan tätä asiaa mahdollisimman laajasta näkökulmasta ja on sitä varten julkaissut äskettäin aiheesta tiedonannon ”Vastatoimet öljyn hinnannousulle” (KOM(2008) 384, Bryssel 13.6.2008). Komissio toteaa, että koska öljymarkkinat ovat maailmanlaajuiset, komission ja koko EU:n suorat vaikutusmahdollisuudet ovat hyvin vähäiset. Se myöntää, että öljynhintojen jatkuva nousu, joka on viime kuukausina ollut todella huomattavaa, asettaa kalastusalalle erittäin suuret paineet. Kalastus ei ole ainoa ala, joka kärsii korkeiden öljynhintojen aiheuttamista ongelmista, mutta kalastusalan ongelmaa mutkistavat erityisesti rajoitteet, jotka johtuvat kalastusalan järjestelmällisestä liikakapasiteetista, jota aiempaa alhaiset saalismahdollisuudet vielä pahentavat. Tämän lisäksi kalan hinta on pysynyt suurelta osin muuttumattomana, ja suuri enemmistö kalastusalan yrityksistä on pieniä ja keskisuuria yrityksiä (pk-yrityksiä). Korkea öljynhinta on rakenteellinen ongelma, joka vaatii rakenteellisia korjaustoimenpiteitä. On kuitenkin tarpeen harkita myös lyhyen aikavälin toimia, jotta varmistetaan, ettei kalastusalan toiminta lakkaa kokonaan. Strasbourgissa 17. kesäkuuta 2008 pidetyssä 1835. istunnossaan komissio pani merkille tiedotteen SEC(2008) 2079/3, jossa käsitellään kiireellisiä toimenpiteitä niin EU:n kalastusalan heikon taloudellisen ja sosiaalisen nykytilanteen korjaamiseksi kuin alan järjestelmällisen liikakapasiteetin poistamiseksi pysyvällä tavalla. Tällaisen toiminnan on oltava EU:n laajuista ja koordinoitua, jotta vältetään kilpailun vääristyminen ja syrjintä jäsenvaltioiden tai laivastojen välillä. Korkeiden öljynhintojen laukaiseman vakavan kriisin vuoksi nyt on korkea aika ratkaista alan rakenteelliset ongelmat pohjiaan myöten. Tiedotteessa mainitussa toimenpidepaketissa keskitytään lähinnä liikakapasiteetin vähentämiseen sekä alusten entistä tehokkaamman ja tuottavamman toiminnan varmistamiseen. Koska nykyinen hätätilanne vaatii EU:n tasolla koordinoituja ratkaisuja, paketti perustuu pohjimmiltaan Euroopan kalatalousrahaston (EKTR) tehostettuun käyttöön. Se koostuu pääasiassa toimenpiteistä, jotka perustuvat EKTR:n säännöistä myönnettäviin tilapäisiin poikkeuksiin ja joiden tavoitteena on tukea yhteisön laivaston nopeampaa mukauttamista nykytilanteeseen ja tarjota taloudellisten ja sosiaalisten seurausten lieventämiseen tilapäistä apua siirtymäkauden ajan.• Yleinen taustaKalastusala on olennainen osa monien Euroopan unionin rannikkoalueiden talouselämää, ja sillä on elintarviketurvan ja terveyden kannalta keskeinen merkitys erilaisten korkealaatuisten tuotteiden tarjoajana. Kalastustuotteiden arvoketjun eri osat työllistivät vuonna 2005 EU-27:ssä yhteensä noin 407 000 henkilöä, joista 187 000 henkilöä työskenteli pyyntialalla ja 18 000 henkilöä muissa tehtävissä. EU:n kalastusala on kärsinyt pitkään heikon taloudellisen kannattavuuden ja liikakapasiteetista johtuvan kantojen liiallisen hyödyntämisen muodostamasta noidankehästä. Yhteisen kalastuspolitiikan vuoden 2002 uudistuksesta alkaen on toteutettu monia toimia tämän noidankehän murtamiseksi, mutta liikakapasiteetti ja liiallinen pyyntiponnistus uhkaavat edelleen alan taloudellista elinkelpoisuutta. Näiden rakenteellisten heikkouksien vuoksi öljynhintojen jyrkkä nousu on koetellut kalastusalaa erityisen ankarasti varsinkin kun tämä tapahtuu markkinatilanteessa, jossa kalan ensimyyntihinnat ovat polkeneet paikoillaan koko viime vuosikymmenen ajan.• Voimassa olevat aiemmat säännöksetNeuvoston asetus (EY) N:o 1198/2006, annettu 27 päivänä heinäkuuta 2006, Euroopan kalatalousrahastosta.• Johdonmukaisuus suhteessa unionin muuhun politiikkaan ja muihin tavoitteisiinEhdotetut toimenpiteet on suunniteltu yhteisen kalastuspolitiikan tavoitteiden mukaisesti, ja ne ovat yhdenmukaisia kestävää kehitystä koskevan yhteisön politiikan kanssa.2.  KUULEMISET JA VAIKUTUSTEN ARVIOINTI• Intressitahojen kuuleminenMahdotonta ehdotuksen kiireellisyyden vuoksi.• Asiantuntijatiedon käyttöUlkopuolista asiantuntemusta ei tarvittu.• Vaikutusten arviointiEhdotuksen kiireellisyyden vuoksi muodollista vaikutusten arviointia ei ole toteutettu. Seuraavien seikkojen perusteella voidaan kuitenkin osoittaa, että ehdotetut poikkeukset ovat paras mahdollinen vaihtoehto.Nykyiset maailmanlaajuisesti korkeat öljynhinnat heikentävät todennäköisesti jatkossakin kalastusalan toimijoiden voittomarginaaleja ja maksuvalmiutta. Kansainvälisen Brent-öljyn hinta on yli viisinkertaistunut (20 dollarista tynnyriltä vuonna 2002 yli 140 dollariin tynnyriltä kesäkuun 2008 lopussa), eikä tämä hinnannousu näytä pysähtyvän. Meriliikenteessä käytettävän polttoaineen hinnat ovat nousseet EU:ssa samalla aikavälillä noin 240 prosenttia ja ovat nyt säännöllisesti yli 0,7 euroa litralta.EU:n laivastojen arvioidaan vuonna 2006 käyttäneen polttoaineeseen noin miljardi euroa eli karkeasti arvioiden 15–20 prosenttia purettujen saaliiden arvosta polttoaineen hintojen vaihdellessa 0,45 eurosta 0,55 euroon litralta. Tällä hetkellä polttoaineen hinta on merkittävästi korkeampi. Nykyisellä hintatasolla koko laivaston polttoainekustannukset olisivat noin 2 miljardia euroa vuodessa eli noin 30 prosenttia EU:n purettujen saaliiden arvosta.Polttoainekustannuksia koskeva arvio suhteessa tuloihin osoittaa, että tästä kriisistä eniten kärsiviä laivastonosia ovat hinattavia pyydyksiä käyttävät alukset (esim. troolarit), joiden koneteho on yleensä suuri. Polttoainekustannukset ovat joissain tapauksissa jopa 50 prosenttia puretun saaliin arvosta. Passiivisia pyydyksiä (esim. merta, verkot ja pitkäsiima) käyttäviin aluksiin kohdistuva vaikutus on huomattavasti pienempi mutta voi silti olla 5–20 prosenttia kalastuksen kokonaistuloista. Työpaikkojen menetyksistä saatujen tietojen perusteella voidaan päätellä, että polttoaineen nykyisten hintojen vuoksi työpaikoista saattaa hävitä jopa 15 prosenttia, ellei enemmänkin. Työpaikkoja ei katoaisi pelkästään pyyntialalla, sillä monet satamapalvelut, huutokaupat jne. ovat riippuvaisia alusten toiminnasta.EU:n saaliit ovat huvenneet jatkuvasti vuodesta 1993 alkaen keskimäärin kahden prosentin vuosivauhdilla. Lähes kaikki pohjakalakannat ovat viime vuosina pienentyneet eivätkä ole tällä hetkellä kestävällä tasolla. Pelagiset kannat, joiden kausittainen vaihtelu on suurempaa, ovat yleisesti ottaen paremmassa kunnossa. Pienet saalismahdollisuudet merkitsevät, että kalastusalan tuottavuus on alhainen. Tämän seurauksena yksikkökustannukset kasvavat ja marginaalit kapenevat.Vaikka useimpien kantojen saaliiden määrät ovat pienentyneet, monien tärkeiden lajien ensimyyntihinnat ovat pysyneet ennallaan tai jopa laskeneet reaaliarvona tarkasteltuna. Tämä johtuu osittain kalan pilaantumisalttiudesta, tarjonnan hajanaisuudesta sekä jalostajien ja markkinointiketjujen suuresta ostovoimasta, sillä viimeksi mainitut pystyvät hankkimaan kalastustuotteita alhaiseen tuontihintaan globaaleilta markkinoilta. Kalastajien kyvyttömyys siirtää korkeampia kustannuksia ketjun muiden toimijoiden maksettavaksi on joka tapauksessa aivan päinvastainen monien muiden teollisuusalojen tilanteeseen nähden.Yksi EU:n kalastusyritysten suurimmista haasteista on ollut ja on edelleenkin laivastokapasiteetin ja monien kalavarojen välillä vallitseva rakenteellinen epätasapaino. EU:n laivaston liikakapasiteetin arvioitiin muutamia vuosia sitten olevan 40 prosentin luokkaa. Yhteisen kalastuspolitiikan avulla on usean vuoden ajan yritetty löytää ratkaisu tähän ongelmaan, jota ei kuitenkaan ole vielä lähestulkoonkaan ratkaistu. Liikakapasiteetin ja vuosikymmenten ajan harjoitetusta liikakalastuksesta johtuvan kalavarojen hupenemisen vuoksi kalastusala kestää huonosti ulkoisia taloudellisia paineita, kuten polttoaineen hintojen nousua.Taloudellisesta analyysistä käy kuitenkin ilmi, että pienempien laivastojen, elpyneiden kalakantojen ja kalan korkeampien hintojen yhdistelmä palauttaa tuottavuuden suurimmalle osalle kalastusalaa, jopa joillekin pohjakaloja ja pelagisia kaloja pyytäville laivastoille, joiden toiminta on erittäin riippuvaista polttoaineesta.Rakenteelliset tukitoimet ovat näin ollen olennaisen tärkeitä liikakapasiteettiongelman ratkaisemiseksi ja tämän myötä kalavarojen parantamiseksi, polttoaineriippuvuuden vähentämiseksi ja kalojen markkina-arvon lisäämiseksi.3.  EHDOTUKSEEN LIITTYVÄT OIKEUDELLISET NÄKÖKOHDAT• Ehdotetun toimen lyhyt kuvausEhdotuksella otetaan 31. joulukuuta 2010 asti käyttöön tilapäinen erityisjärjestely, joka poikkeaa Euroopan kalatalousrahastosta 27. heinäkuuta 2006 annetun neuvoston asetuksen (EY) N:o 1198/2006 eräistä säännöksistä.• OikeusperustaPerustamissopimuksen 36 ja 37 artikla• ToissijaisuusperiaateEhdotus kuuluu yhteisön yksinomaiseen toimivaltaan. Tämän vuoksi toissijaisuusperiaatetta ei sovelleta.• SuhteellisuusperiaateEhdotus on suhteellisuusperiaatteen mukainen seuraavista syistä:Kyseinen neuvoston asetus tarjoaa jäsenvaltioille uusia mahdollisuuksia hyödyntää Euroopan kalatalousrahastoa entistä tehokkaammin talouskriisistä vakavimmin kärsineiden laivastojen rakenneuudistuksen tukemiseen. Asetusehdotuksen laadinnassa on haluttu varmistaa, etteivät sen vaikutukset ole laajempia kuin mitä kriisi edellyttää eivätkä vaaranna yhteisen kalastuspolitiikan yleisiä tavoitteita varsinkaan kalastuskapasiteetin ja -resurssien välisen tasapainon suhteen.Ehdotuksella ei ole uusia rahoitusvaikutuksia yhteisön talousarvioon. Jäsenvaltiot soveltavat poikkeuksia suunnittelemalla EKTR:n kansalliset toimintaohjelmansa uudelleen EKTR:lle kaudeksi 2007–2013 määriteltyjen maksusitoumusmäärärahojen puitteissa.• Sääntelytavan valintaEhdotettu sääntelytapa: asetus.Muut vaihtoehdot eivät soveltuisi seuraavista syistä.Ehdotus koostuu neuvoston asetukseen sovellettavista väliaikaisista poikkeuksista, mikä edellyttää toista neuvoston asetusta.4.  TALOUSARVIOVAIKUTUKSETEhdotuksella ei ole talousarviovaikutuksia, lukuun ottamatta EKTR:n maksumäärärahojen (MM) vuotuiseen rakenteeseen tehtävää muutosta.2008/0144 (CNS)Ehdotus:NEUVOSTON ASETUStalouskriisistä kärsivien Euroopan unionin kalastuslaivastojen rakenneuudistuksen tukemiseksi toteutettavasta väliaikaisesta erityistoimestaEUROOPAN UNIONIN NEUVOSTO, JOKAottaa huomioon Euroopan yhteisön perustamissopimuksen ja erityisesti sen 36 ja 37 artiklan,ottaa huomioon komission ehdotuksen[1],ottaa huomioon Euroopan parlamentin lausunnon[2],sekä katsoo seuraavaa:(1) Heinäkuun 27 päivänä vuonna 2006 annetussa neuvoston asetuksessa (EY) N:o 1198/2006[3] vahvistetaan säännöt, jotka koskevat kalastusalalla myönnettävää yhteisön rakennetukea. Kyseisen asetuksen IV osaston I luvussa vahvistetaan erityisesti edellytykset, joiden mukaan jäsenvaltiot voivat saada Euroopan kalatalousrahastolta (EKTR) rahoitusta toimenpiteisiin yhteisön kalastuslaivaston mukauttamiseksi.(2) EKTR pyrkii tukemaan toimia, joita on vuonna 2002 toteutetusta yhteisen kalastuspolitiikan (YKP) uudistuksesta alkaen toteutettu kalakantoihin kohdistuvan paineen alentamiseksi varmistaen samalla kestävät sosiaaliset ja taloudelliset olosuhteet kyseiselle alalle.(3) Viimeaikaisen taloudellisen tilanteen ja erityisesti polttoaineen hintojen jyrkän nousun perusteella on tarpeen alkaa toteuttaa lisätoimenpiteitä, joiden tavoitteena on yhteisön kalastuslaivaston nopeampi mukauttaminen nykytilanteeseen ottaen huomioon tarve varmistaa kyseiselle alalle kestävät sosiaaliset ja taloudelliset olosuhteet. Tällaisilla toimenpiteillä pitäisi pyrkiä saavuttamaan perustamissopimuksen 33 artiklassa vahvistetut yleiset tavoitteet ja YKP:n tavoitteet, sellaisina kuin ne on vahvistettu elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetun neuvoston asetuksen (EY) N:o 2371/2002[4] 2 artiklassa. Sen vuoksi niillä olisi pyrittävä ratkaisemaan alan nykyiset taloudelliset ja sosiaaliset ongelmat sekä korjaamaan järjestelmällinen liikakapasiteettiongelma.(4) On tärkeää varmistaa, että tällaiset toimet ovat tasapuolisesti kaikkien jäsenvaltioiden käytettävissä, minkä vuoksi niitä on käsiteltävä ja koordinoitava yhteisön tasolla, jotta varmistetaan, että ne ovat tasapuolisesti kaikkien jäsenvaltioiden käytettävissä ja vältetään jäsenvaltioiden tai laivastojen välisen kilpailun vääristyminen.(5) Sen vuoksi on tarpeen toteuttaa yhteisön aloite, jolla sallitaan tilapäiset poikkeukset tietyistä asetuksen (EY) N:o 1198/2006 säännöksistä ja täydennetään niitä. Aloitteessa olisi näin ollen säädettävä yleisluonteisista erityistoimenpiteistä ja laivaston mukauttamisohjelmien täytäntöönpanosta jäsenvaltioissa sekä pyrittävä ratkaisemaan tehokkaasti nykyiset taloudelliset ongelmat varmistaen samalla kalastusalan pitkän aikavälin elinkelpoisuus.(6) Ottaen huomioon kyseisten toimenpiteiden poikkeuksellinen luonne ja taloudelliset ongelmat, jotka niillä pyritään ratkaisemaan, niiden kesto olisi rajoitettava mahdollisimman lyhyeksi ajanjaksoksi, joka riittää haluttujen tavoitteiden saavuttamiseen.(7) Jäsenvaltioiden olisi pantava kyseiset toimenpiteet täytäntöön osana EKTR:n mukaista toimintaohjelmaansa, ja toimenpiteet olisi rahoitettava niille näissä puitteissa myönnetyistä varoista.(8) Jäsenvaltioiden pitäisi lisäksi voida täydentää toimia, joihin kyseisiä varoja myönnetään, rahoittamalla eräitä toimenpiteitä yksinomaan kansallisin varoin ilman yhteisön rahoitusvälineistä saatavaa rahoitusta. Ottaen huomioon tarve korjata nopeasti kalastusalan vakava tilanne, kyseisiin toimenpiteisiin, joiden tavoitteena on parantaa alan rakennetta ja pitkän aikavälin taloudellista elinkelpoisuutta, ei pitäisi soveltaa perustamissopimuksen 87, 88 ja 89 artiklaa. Mahdollisten kilpailun vääristymisten ja sisämarkkinoihin kohdistuvien vaikutusten rajoittamiseksi kyseisiin toimenpiteisiin olisi sovellettava eräitä rajoituksia.(9) Kyseisessä aloitteessa olisi säädettävä yhteisön rahoitusosuudesta toimenpiteisiin, jotka koskevat kalastustoiminnan pysyvää ja väliaikaista lopettamista, kalastusaluksiin tehtäviä polttoaineriippuvuuden vähentämiseen tähtääviä investointeja, sosioekonomisia korvauksia sekä eräitä muita yleisluonteisempia toimia. Jotta varmistetaan kyseisten toimenpiteiden tehokkuus ja se, että jäsenvaltiot voivat hyödyntää käytettävissä olevia varoja mahdollisimman tehokkaasti, toimenpiteiden rahoitukseen myönnettävien yksityisten rahoitusosuuksien vähimmäismääriä olisi alennettava.(10) Rakenneuudistuksen tukemiseksi olisi säädettävä kalastustoimien väliaikaisesta lopettamisesta. Kalastustoimien väliaikaisella lopettamisella olisi pyrittävä erityisesti taloudellisen hyödyn parantamiseen tukemalla kantojen elpymistä tai edistämällä suotuisampia kaupan pitämisen edellytyksiä. Jäsenvaltioita olisi tätä varten kannustettava yhdistämään kalastuksen väliaikainen lopettaminen biologista dynamiikkaa, kausittaisuutta ja markkinadynamiikkaa koskeviin näkökohtiin. Talouskriisin yhteydessä on lisäksi tarpeen helpottaa korvausten myöntämistä kalastajille, jotka ovat lopettaneet toimintansa väliaikaisesti ennen tämän asetuksen antamista.(11) Jotta kalastusalaa autettaisiin mukautumaan vähemmän polttoainetta kuluttaviin kalastusmenetelmiin, on aiheellista helpottaa kalastusaluksilla olevan laitteiston korvaamista uusilla vähemmän energiaa kuluttavilla kalastusmenetelmillä. Tämän vuoksi olisi tarjottava lisämahdollisuuksia kalastusaluksiin tehtävien investointien rahoittamiseen.(12) Yhteisön rahoitusta olisi myönnettävä myös kollektiivisiin toimiin, joiden tavoitteena on tarjota asiantuntija-apua alusten omistajille aluksia koskevissa energiakatselmuksissa sekä asiantuntijaneuvontaa rakenneuudistus- ja nykyaikaistamissuunnitelmien ja laivaston mukauttamisohjelmien laadinnassa. Rahoitusta olisi myönnettävä myös kokeiluhankkeisiin, joiden tavoitteena on vähentää alusten, moottorien, laitteiden tai pyydysten energiankulutusta.(13) Kalastusalan pitkän aikavälin elinkelpoisuus huomioon ottaen olisi otettava käyttöön uusi väline, jonka avulla jäsenvaltiot voivat alentaa laivastojen kapasiteettia ja lisätä niiden kannattavuutta. Tämä väline on laivaston mukauttamisohjelma, jollaisia olisi sovellettava aluksiin, joiden energiakustannukset ovat keskimäärin vähintään 30 prosenttia tuotantokustannuksista. Tällaisten laivaston mukauttamisohjelmien myötä kyseisten laivastojen kapasiteetin olisi vähennyttävä pysyvästi vähintään 30 prosenttia.(14) Toimenpiteisiin, joita jäsenvaltiot toteuttavat laivaston mukauttamisohjelmien puitteissa yhden tai useamman laivastonsa pitkän aikavälin elinkelpoisuuden varmistamiseksi kapasiteetin vähentämisen myötä, olisi sovellettava suotuisampia edellytyksiä.(15) On tarpeen kannustaa jäsenvaltioita laajentamaan kalastustoimien pysyvää lopettamista koskevia järjestelmiään mukauttaakseen laivastojaan käytettävissä oleviin resursseihin. Näin ollen on aiheellista sallia lisärahoitusmahdollisuuksia kalastustoiminnan pysyvään lopettamiseen. Rakenneuudistuksen helpottamiseksi kalastajille ja laivaston mukauttamisohjelmiin kuuluvien alusten omistajille olisi tarjottava lisämahdollisuuksia kalastustoimien väliaikaiseen lopettamiseen.(16) Laivaston mukauttamisohjelman hyväksyneiden jäsenvaltioiden olisi lisäksi sallittava toteuttaa osittaista käytöstäpoistamista koskevia toimenpiteitä, joilla varmistetaan, että kyseisen laivaston kapasiteetin ja energiankulutuksen vähentämiseen EKTR:stä käytettävissä olevat varat hyödynnetään aiempaa kustannustehokkaammin. Olisi sallittava, että alusten omistajat, jotka poistavat laivastosta yhden tai useamman aluksen, voivat tällaisten osittaista käytöstäpoistamista koskevien toimenpiteiden avulla käyttää osan poistetusta kapasiteetista uuden pienemmän ja vähemmän energiaa kuluttavan aluksen hankkimiseen. Jäsenvaltioiden olisi lisäksi voitava jakaa rajallinen määrä laivaston mukauttamisohjelman mukaisesti poistetusta kokonaiskapasiteetista uusille aluksille. Tällaisessa tapauksessa varoja olisi myönnettävä ainoastaan kalastuksesta pysyvästi poistetun kapasiteetin osaan.(17) Ottaen huomioon tilanteen kiireellisyys ja välittömän toiminnan tarve kaikissa jäsenvaltioissa, EKTR:n mukaista yhteisön yhteisrahoitusosuutta tässä aloitteessa toteutetuista toimenpiteistä on aiheellista korottaa 95 prosenttiin. Tässä yhteydessä on tarkoituksenmukaista varmistaa, että kyseiset varat asetetaan jäsenvaltioiden saataville tavanomaista lyhyemmässä määräajassa,ON ANTANUT TÄMÄN ASETUKSEN:I LUKUYLEISET SÄÄNNÖKSET1 artikla Kohde1. Tällä asetuksella otetaan Euroopan kalatalousrahaston, jäljempänä ’EKTR’, mukaisena erityisjärjestelynä käyttöön yhteisön erityistoimi, jonka tarkoituksena on tarjota poikkeuksellista ja väliaikaista tukea vuoden 2008 öljyn hinnannousun aiheuttamasta talouskriisistä kärsivällä kalastusalalla toimiville henkilöille ja yrityksille.2. Erityistoimi koostuua) yleisistä toimenpiteistä, joilla täydennetään tiettyjä asetuksen (EY) N:o 1198/2006 säännöksiä ja poiketaan niistä; jab) erityistoimenpiteistä, joilla täydennetään tiettyjä asetusten (EY) N:o 2371/2002 ja (EY) N:o 1198/2006 säännöksiä ja poiketaan niistä ja jotka riippuvat 12 artiklassa tarkoitetun laivaston mukauttamisohjelman täytäntöönpanosta.2 artiklaSoveltamisalaTätä asetusta sovelletaan ainoastaan julkiseen tukeen, josta asiaan kuuluvat kansalliset viranomaiset ovat tehneet hallinnollisen päätöksen viimeistään 31 päivänä joulukuuta 2010.3 artikla Rahoituskehys1. Tässä asetuksessa säädettyihin toimenpiteisiin voidaan myöntää EKTR:n rahoitustukea kaudeksi 2007–2013 määriteltyjen maksusitoumusmäärärahojen puitteissa.2. Tämän toimen mukaisesti myönnettävää julkista tukea ei voida yhdistää toiseen julkiseen tukeen, jolla on sama tarkoitus, eikä varsinkaan Euroopan maaseudun kehittämisen maatalousrahastosta (maaseuturahasto), Euroopan aluekehitysrahastosta (EAKR), Euroopan sosiaalirahastosta (ESR), koheesiorahastosta, muista yhteisön rahoitusvälineistä ja kansallisista varoista myönnettyyn tukeen.4 artikla Valtiontukisääntöjen soveltaminen1. Perustamissopimuksen 87, 88 ja 89 artiklaa ei sovelleta jäsenvaltioiden tämän asetuksen nojalla ja mukaisesti maksamaan ja perustamissopimuksen 36 artiklan soveltamisalaan kuuluvaan tukeen, sanotun kuitenkaan rajoittamatta 2 kohdan soveltamista.2. Perustamissopimuksen 87, 88 ja 89 artiklaa sovelletaan jäsenvaltioiden ilman yhteisön rahoitusvälineiden rahoitusta myöntämään tukeen, joka ylittää perustamissopimuksen 87 ja 88 artiklan soveltamisesta kalastustuotteiden tuotannon, jalostuksen ja kaupan pitämisen alalla toimiville pienille ja keskisuurille yrityksille .. heinäkuuta 2008 annetun komission asetuksen (EY) N:o …/2008 1 artiklan 3 kohdassa vahvistetut enimmäismäärät.3. Jos jäsenvaltio myöntää tukea ilman yhteisön rahoitusvälineiden rahoitusta perustamissopimuksen 87 ja 88 artiklan soveltamisesta kalastustuotteiden tuotannon, jalostuksen ja kaupan pitämisen alalla toimiville pienille ja keskisuurille yrityksille .. heinäkuuta 2008 annetun komission asetuksen (EY) N:o …/2008 1 artiklan 3 kohdassa vahvistettujen enimmäismäärien rajoissa, sen on toimitettava komissiolle tiivistelmä tällaista tukea koskevista tiedoista ennen tuen täytäntöönpanoa. Lisäksi jäsenvaltioiden on toimitettava komissiolle vuosittain viimeistään 1 päivänä heinäkuuta raportti tämän kohdan mukaisesti myönnetystä tuesta.II LUKUYleiset toimenpiteet5 artikla Yleiset toimenpiteetJulkista tukea voidaan myöntää 1 artiklassa tarkoitetuille henkilöille ja yrityksille 31 päivään joulukuuta 2010 asti tässä luvussa vahvistetuin säännöin.6 artikla Kalastustoiminnan väliaikainen lopettaminen1. Asetuksen (EY) N:o 1198/2006 24 artiklassa säädettyjen toimenpiteiden lisäksi EKTR voi osallistua kalastajille ja kalastusalusten omistajille suunnattujen sellaisten tukitoimenpiteiden rahoitukseen, joilla kalastustoiminta lopetetaan väliaikaisesti enintään kolmen kuukauden ajaksi ja jotka pannaan täytäntöön 1 päivän heinäkuuta 2008 ja 31 päivän joulukuuta 2009 välisenä aikana edellyttäen, ettäa) kalastustoiminnan väliaikainen lopettaminen aloitettiin ennen 30 päivää marraskuuta 2008; jab) tuensaajayritykseen sovelletaan kuuden kuukauden kuluessa tämän asetuksen voimaantulosta rakenneuudistustoimenpiteitä, kuten laivaston mukauttamisohjelmaa, pyyntiponnistuksen mukauttamissuunnitelmaa, kansallista käytöstäpoistamisohjelmaa, kalastussuunnitelmaa tai muita rakenneuudistus- tai nykyaikaistamistoimenpiteitä.2. Edellä 1 kohdassa säädetyt toimenpiteet voivat kattaa seuraavat kustannukset:a) kiinteät kustannukset, joista aluksen omistajan on vastattava aluksen ollessa satamassa, esim. satamamaksut, vakuutuskustannukset, ylläpitokustannukset ja lainoihin liittyvät rahoituskustannukset;b) osa kalastajien peruspalkasta.3. Edellä 1 kohdassa säädettyihin toimenpiteisiin myönnettävä julkinen tuki ei saa jäsenvaltiota kohden ylittää seuraavista kahdesta kynnysarvosta korkeampaa: kuusi miljoonaa euroa tai määrä, joka vastaa kahdeksaa prosenttia kalastusalalle kyseisessä jäsenvaltiossa myönnetystä EKTR:n rahoitustuesta.4. Jäsenvaltioiden on valvottava, että tämän luvun mukaisesti myönnetty tuki noudattaa asetuksen (EY) N:o 1198/2006 70 artiklan mukaisesti vahvistettuja edellytyksiä, ja komissio tekee saman asetuksen 97 artiklan mukaisia rahoitusoikaisuja, jos jäsenvaltiot eivät varmista, että kyseistä tukea saaviin henkilöihin tai yrityksiin sovelletaan kuuden kuukauden kuluessa tämän asetuksen voimaantulosta 1 kohdan b alakohdassa tarkoitettuja rakenneuudistustoimenpiteitä.7 artikla Aluksiin tehtävät investoinnit ja valikoivuusJos tukea myönnetään sellaisen laitteen rahoitukseen, joka parantaa merkittävästi kalastusaluksen energiatehokkuutta, pienimuotoista rannikkokalastusta harjoittavat alukset mukaan luettuina, yksityisen rahoitusosuuden vähimmäismäärä on asetuksen (EY) N:o 1198/2006 liitteessä II olevasta a kohdasta poiketen 40 prosenttia.8 artikla Sosioekonomiset korvauksetAsetuksen (EY) N:o 1198/2006 27 artiklassa säädettyjen toimenpiteiden lisäksi EKTR voi osallistua sellaisten toimenpiteiden rahoitukseen, joiden tavoitteena on varhainen poistuminen kalastusalalta, mukaan luettuna kalastusalan työntekijöiden varhaiseläke, mutta joiden kohteena eivät kuitenkaan voi olla vesiviljelyalan taikka kalastus- ja vesiviljelytuotteiden jalostusalan työntekijät.9 artikla Kollektiiviset toimet1. Asetuksen (EY) N:o 1198/2006 37 artiklassa säädettyjen kollektiivisten toimien lisäksi EKTR voi osallistua sellaisten toimenpiteiden rahoitukseen, joilla tuetaana) alusryhmiä koskevien energiakatselmusten laatimista; jab) asiantuntijaneuvontaa rakenneuudistus- ja nykyaikaistamissuunnitelmien laatimiseen, 12 artiklassa tarkoitetut laivaston mukauttamisohjelmat mukaan luettuina.2. Jos tukea myönnetään 1 kohdassa tarkoitettujen toimenpiteiden rahoitukseen, julkisen rahoitusosuuden enimmäismäärä on asetuksen (EY) N:o 1198/2006 liitteessä II olevasta a kohdasta poiketen 100 prosenttia.3. EKTR voi osallistua tuottajajärjestöille, joille ei voida enää myöntää kalastus- ja vesiviljelytuotealan yhteisestä markkinajärjestelystä 17 päivänä joulukuuta 1999 annetun neuvoston asetuksen (EY) N:o 104/2000[5] 10 artiklan 1 kohdan toisen ja kolmannen alakohdan mukaista tukea, myönnettävän korvauksen rahoittamiseen korvatakseen näille tuottajajärjestöille mainitun asetuksen 9 artiklan nojalla asetetuista velvollisuuksista aiheutuneita kustannuksia kyseisen asetuksen 10 artiklan 2, 3 ja 4 kohdassa vahvistettujen edellytysten mukaisesti.10 artikla KokeiluhankkeetAsetuksen (EY) N:o 1198/2006 41 artiklan 2 kohdassa säädettyjen toimenpiteiden lisäksi EKTR voi osallistua sellaisia teknisiä parannuksia testaavien kokeiluhankkeiden rahoitukseen, joiden tavoitteena on vähentää alusten, moottorien, laitteiden tai pyydysten energiankulutusta.III LUKUAinoastaan laivaston mukauttamisohjelmiin sisältyviin laivastoihin sovellettavat erityistoimenpiteet11 artikla Ainoastaan laivaston mukauttamisohjelmiin sisältyviin laivastoihin sovellettavat toimenpiteetJulkista tukea voidaan myöntää 1 artiklassa tarkoitetuille henkilöille ja yrityksille 31 päivään joulukuuta 2010 asti tässä luvussa vahvistetuin säännöin ja edellyttäen, että näihin sovelletaan 12 artiklassa tarkoitettua laivaston mukauttamisohjelmaa.Jäsenvaltioiden on valvottava, että tämän luvun mukaisesti myönnetty tuki noudattaa asetuksen (EY) N:o 1198/2006 70 artiklan mukaisesti vahvistettuja edellytyksiä, ja komissio tekee saman asetuksen 97 artiklan mukaisia rahoitusoikaisuja, jos jäsenvaltiot eivät varmista tämän luvun mukaisesti vaadittujen kalastuskapasiteetin vähennysten tai kalastustoimien pysyvien tai väliaikaisten lopettamisten toteuttamista.12 artikla Laivaston mukauttamisohjelmat1. Jäsenvaltiot voivat hyväksyä ja panna täytäntöön laivaston mukauttamisohjelmia, joiden tavoitteena on talouskriisistä kärsivien kalastuslaivastojen rakenneuudistus.2. Laivaston mukauttamisohjelmat voivat sisältää asetuksen (EY) N:o 1198/2006 IV osaston I luvussa ja tässä asetuksessa säädettyjä toimenpiteitä.3. Laivaston mukauttamisohjelmaa on sovellettava ainoastaan laivastoihin, joiden energiakustannukset ovat keskimäärin vähintään 30 prosenttia kyseisen ohjelman kohteena olevan laivaston vuoden 2007 liikevaihtoon perustuvista tuotantokustannuksista.4. Laivaston mukauttamisohjelman on täytettävä seuraavat vaatimukset:a) sen myötä ohjelmaan sisältyvän laivaston kalastuskapasiteetin on vähennyttävä pysyvästi vähintään 30 prosenttia viimeistään 31 päivänä joulukuuta 2012; tätä kynnysarvoa voidaan komission hyväksynnän perusteella alentaa siten, että se on vähintään 20 prosenttia, jos laivaston mukauttamisohjelma koskee jäsenvaltiota, jonka laivastoon kuuluu alle 100 alusta ja 30 prosentin alentaminen heikentäisi kohtuuttomasti laivastosta riippuvaisten kalastukseen liittyvien toimintojen elinkelpoisuutta;b) sen on sisällettävä ohjelmaan kuuluvien alusten luettelo, jossa ilmoitetaan kyseisten alusten nimet ja yhteisön kalastuslaivastorekisterin numerot.5. Kukin kalastusalus voi sisältyä ainoastaan yhteen laivaston mukauttamisohjelmaan. Edellytykset kalastusaluksen sisällyttämiseksi laivaston mukauttamisohjelmaan ovat seuraavat:a) alus on harjoittanut kalastustoimintaa merellä vähintään 60 päivää vuodessa laivaston mukauttamisohjelman hyväksymistä edeltävien kahden vuoden aikana;b) alus on toimintakykyinen laivaston mukauttamisohjelman hyväksymisajankohtana.6. Jäsenvaltioiden on toimitettava hyväksymänsä laivaston mukauttamisohjelma komissiolle yhdeksän kuukauden kuluessa tämän asetuksen voimaantulosta.7. Kun jäsenvaltio pyytää toimintaohjelmansa tarkistamista laivaston mukauttamisohjelman sisällyttämiseksi siihen, sovelletaan asetuksen (EY) N:o 1198/2006 18 artiklaa.13 artikla Laivaston mukauttamisohjelmien noudattaminen ja tarkastaminen1. Asetuksen (EY) N:o 1198/2006 67 artiklassa mainituissa kertomuksissa on esitettävä laivaston mukauttamisohjelmien täytäntöönpanossa saavutetut tulokset.2. Komissio voi tehdä laivaston mukauttamisohjelman täytäntöönpanoa koskevia tarkastuksia. Tätä tarkoitusta varten se voi käyttää apunaan EKTR:stä asetuksen (EY) N:o 1198/2006 46 artiklan 1 kohdan säännösten mukaisesti rahoitettuja ulkopuolisia asiantuntijoita.3. Jos jäsenvaltio ei noudata laivaston mukauttamisohjelmassa vahvistettuja vaatimuksia tai saavuta siinä vaadittuja tuloksia vahvistetussa määräajassa, tämä on katsottava asetuksen (EY) N:o 1198/2006 97 artiklassa tarkoitetuksi sääntöjenvastaisuudeksi. Kyseisessä artiklassa vahvistettuja oikaisujen perusteita on sovellettava vastaavasti.14 artikla Kalastustoiminnan pysyvä lopettaminen1. Asetuksen (EY) N:o 1198/2006 23 artiklan soveltamiseksi laivaston mukauttamisohjelmat rinnastetaan kyseisessä artiklassa tarkoitettuihin pyyntiponnistuksen mukauttamissuunnitelmiin.2. Asetuksen (EY) N:o 1198/2006 23 artiklan 2 kohdan säännöksiä ei sovelleta laivaston mukauttamisohjelmien puitteissa toteutettaviin kalastustoiminnan pysyvään lopettamiseen tähtääviin toimenpiteisiin.3. Alusten, jotka luetaan laivaston mukauttamisohjelmassa kalastustoimintansa pysyvästi lopettaviksi aluksiksi, on lopetettava kalastustoimintansa pysyvästi kuuden kuukauden kuluessa laivaston mukauttamisohjelman hyväksymisestä.15 artikla Kalastustoiminnan väliaikainen lopettaminen1. Asetuksen (EY) N:o 1198/2006 24 artiklassa ja tämän asetuksen 6 artiklassa säädettyjen toimenpiteiden lisäksi EKTR voi osallistua kalastajille ja laivaston mukauttamisohjelmaan kuuluvien kalastusalusten omistajille suunnattujen sellaisten tukitoimenpiteiden rahoitukseen, joilla kalastustoiminta lopetetaan väliaikaisesti, edellyttäen että väliaikainen lopettaminen pannaan täytäntöön 1 päivän tammikuuta 2009 ja 31 päivän joulukuuta 2009 ja sen enimmäiskesto ona) kolme kuukautta ennen aluksen pysyvää poistamista tai moottorin uusimisen aikana; enintään kolmen kuukauden pituinen lisäaika voidaan myöntää 1 päivästä tammikuuta 2010 alkaen, jos moottorin uusimista ei ole vielä saatettu päätökseen;b) kuusi viikkoa muiden laivaston mukauttamisohjelmaan sisältyvien alusten osalta, jos kyseisiin aluksiin sovelletaan jotain 12 artiklan 2 kohdassa tarkoitetuista muista toimenpiteistä.2. Edellä 1 kohdassa säädetyt toimenpiteet voivat kattaa seuraavat kustannukset:a) kiinteät kustannukset, joista aluksen omistajan on vastattava aluksen ollessa satamassa, esim. satamamaksut, vakuutuskustannukset, ylläpitokustannukset ja lainoihin liittyvät rahoituskustannukset;b) osa kalastajien peruspalkasta.3. Edellä 1 kohdassa säädettyihin toimenpiteisiin myönnettävä julkinen tuki ei saa jäsenvaltiota kohden ylittää seuraavista kahdesta kynnysarvosta korkeampaa: kuusi miljoonaa euroa tai määrä, joka vastaa kahdeksaa prosenttia kalastusalalle kyseisessä jäsenvaltiossa myönnetystä EKTR:n rahoitustuesta.16 artikla Aluksiin tehtävät investoinnit ja valikoivuus1. Jos tukea myönnetään sellaisen laitteen, pyydyksen tai moottorin uusimisen rahoitukseen, joka parantaa merkittävästi kalastusaluksen energiatehokkuutta, pienimuotoista rannikkokalastusta harjoittavat alukset mukaan luettuina, yksityisen rahoitusosuuden vähimmäismäärä on asetuksen (EY) N:o 1198/2006 liitteessä II olevasta a kohdasta poiketen 40 prosenttia.2. Jäsenvaltioiden on vahvistettava 1 kohdassa tarkoitettu yksityisen rahoitusosuuden vähimmäismäärä objektiivisten perusteiden kuten aluksen iän, energiatehokkuuden parannuksen tai laivaston mukauttamisohjelmaan sisältyvän kapasiteetin vähennyksen määrän nojalla.3. Asetuksen (EY) N:o 1198/2006 25 artiklan 1 kohdassa tarkoitettua ikärajoitusta ei sovelleta aluksiin, jotka saavat tämän artiklan mukaista laitteen tai moottorin uusimiseen myönnettävää tukea.4. Poiketen siitä, mitä asetuksen (EY) N:o 1198/2006 25 artiklan 3 kohdan c alakohdassa säädetään, EKTR:stä voidaan myöntää rahoitusta yhteen moottorin uusimiseen laivaston mukauttamisohjelmaan sisältyvää kokonaispituudeltaan yli 24 metrin mittaista alusta kohden edellyttäen, että uuden moottorin teho on vähintään 20 prosenttia alhaisempi kuin edellisen moottorin ja että se lisää energiatehokkuutta.5. Poiketen siitä, mitä asetuksen (EY) N:o 1198/2006 25 artiklan 7 kohdassa säädetään, laivaston mukauttamisohjelmaan kuuluville aluksille on sallittava yksi ylimääräinen pyydysten korvaaminen edellyttäen, että uusi pyydys parantaa energiatehokkuutta merkittävästi. Kyseisen kohdan a ja b alakohdassa vahvistettuja edellytyksiä ei sovelleta.IV LUKUlaivaston mukauttamisohjelman mukaiset osittaista käytöstäpoistamista koskevat toimenpiteet17 artikla Osittainen käytöstäpoistaminenAlusten omistajille, jotka poistavat yhden tai useamman laivaston mukauttamisohjelmaan sisältyvän aluksen pysyvästi käytöstä rakentaakseen uuden, kalastuskapasiteetiltaan alhaisemman ja vähemmän energiaa kuluttavan aluksen, voidaan myöntää 31 päivään joulukuuta 2010 asti julkista tukea tässä luvussa vahvistetuin säännöin ja edellyttäen, että laivaston mukauttamisohjelma täyttää seuraavat kaksi vaatimusta:a) sen sisältämät alukset käyttävät yhtä ja samaa pyydystyyppiä; jab) sen sisältämien alusten kapasiteetti vastaa vähintään 70:tä prosenttia kyseistä pyydystyyppiä kyseisessä jäsenvaltiossa käyttävän laivaston kapasiteetista.Tätä pysyvää poistamista kutsutaan jäljempänä osittaiseksi käytöstäpoistamiseksi.Jäsenvaltioiden on valvottava, että tämän luvun mukaisesti myönnetty tuki noudattaa asetuksen (EY) N:o 1198/2006 70 artiklan mukaisesti vahvistettuja edellytyksiä, ja komissio tekee saman asetuksen 97 artiklan mukaisia rahoitusoikaisuja, jos jäsenvaltiot eivät varmista tämän luvun mukaisesti vaaditun kalastuskapasiteetin vähennyksen toteuttamista.18 artikla Julkinen tuki kalastuksen pysyvälle lopettamiselle1. Asetuksen (EY) N:o 1198/2006 23 artiklan lisäksi osittaista käytöstäpoistamista soveltava aluksen omistaja on oikeutettu saamaan kalastustoiminnan pysyvästä lopettamisesta maksettavaa julkista tukea poistetun kapasiteetin ja uudelle alukselle uudelleen jaetun kapasiteetin välisen erotuksen osalta.2. Uuden aluksen kalastuskapasiteetti saa olla enintään 40 prosenttia aluksen omistajan poistamasta kapasiteetista.3. Jäsenvaltioiden on tarvittaessa mukautettava kalastuslisenssiä vastaavasti.19 artikla Kalastuskapasiteetin poistaminen ja uudelleen jakaminen1. Asetuksen (EY) N:o 2371/2002 11 artiklan 3 ja 4 kohdasta poiketen jäsenvaltiot voivat jakaa enintään 25 prosenttia laivaston mukauttamisohjelman mukaisesti pysyvästi poistetusta kapasiteetista uudelleen 17 artiklassa tarkoitetuille uusille aluksille.2. Pysyvästi poistetun kapasiteetin ja uudelleen jaetun kapasiteetin välinen erotus vähennetään asetuksen (EY) N:o 2371/2002 12 artiklassa tarkoitetuista viitetasoista.3. Tätä 1 kohdan mukaisesti uudelleen jaettua kapasiteettia ei tarvitse ottaa huomioon jäsenvaltioiden vahvistaessa neuvoston asetuksen (EY) N:o 2371/2002 13 artiklassa tarkoitettujen alusten laivastoon lisäämisten ja laivastosta poistojen tasapainoa.4. Laivaston mukauttamisohjelmissa, joissa osittaista käytöstäpoistamista sovelletaan yli 33 prosenttiin alkuperäisestä laivastokapasiteetista, laivaston mukauttamisohjelman mukaisen kapasiteetin kokonaisvähennyksen on oltava vähintään 66 prosenttia.V LUKURahoitussäännökset20 artikla Rahoitussäännökset1. Asetuksen (EY) N:o 1198/2006 53 artiklasta poiketen EKTR:n rahoitusosuus tämän erityistoimen puitteissa rahoitetuista toimenpiteistä on enintään 95 prosenttia julkisten menojen kokonaismäärästä, eikä sitä oteta huomioon 53 artiklan 3 kohdassa tarkoitetuissa enimmäismäärissä.2. Asetuksen (EY) N:o 1198/2006 81 artiklan 1 kohdasta poiketen komissio maksaa jäsenvaltion pyynnöstä toisen ennakkomaksun, joka on 7 prosenttia EKTR:stä toimintaohjelmalle kaudeksi 2007–2013 myönnetystä tuesta. Vuonna 2007 hyväksyttyjen toimintaohjelmien osalta edellä mainittu pyyntö on toimitettava komissiolle viimeistään 31 päivänä lokakuuta 2008. Vuonna 2008 hyväksyttyjen toimintaohjelmien osalta edellä mainittu pyyntö on toimitettava komissiolle viimeistään 30 päivänä kesäkuuta 2009. Se voidaan jakaa kahdelle varainhoitovuodelle EKTR:stä käytettävissä olevien määrärahojen mukaisesti.3. Asetuksen (EY) N:o 1198/2006 81 artiklan 2 kohdasta poiketen silloin, kun maksetaan 2 kohdan mukaisesti toinen ennakkomaksu, jäsenvaltion nimeämän elimen on maksettava komissiolle takaisin ennakkomaksuna maksettu määrä kokonaisuudessaan, jollei toimintaohjelmaa koskevaa maksupyyntöä ole lähetetty 24 kuukauden kuluessa siitä päivästä, jona komissio maksoi toisen ennakkomaksun ensimmäisen erän.VI LUKULOPPUSÄÄNNÖKSET21 artikla TäytäntöönpanosäännötTämän asetuksen täytäntöönpanoa koskevat yksityiskohtaiset säännöt voidaan antaa asetuksen (EY) N:o 1198/2006 101 artiklan 3 kohdassa tarkoitettua menettelyä noudattaen.22 artikla VoimaantuloTämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty BrysselissäNeuvoston puolestaPuheenjohtajaSÄÄDÖKSEEN LIITTYVÄ RAHOITUSSELVITYSEhdotettavalla neuvoston asetuksella perustetaan väliaikainen toimi, joka täydentää 27 päivänä heinäkuuta 2006 annetussa neuvoston asetuksessa (EY) N:o 1198/2008 säädettyjä Euroopan kalatalousrahastosta (EKTR) rahoitettavia toimenpiteitä. Sen vuoksi tämä säädökseen liittyvä rahoitusselvitys täydentää jo olemassa olevaa EKTR-asetukseen liittyvää rahoitusselvitystä. Ehdotuksella ei ole talousarviovaikutuksia, lukuun ottamatta EKTR:n maksumäärärahojen (MM) vuotuiseen rakenteeseen tehtävää muutosta. Tämä MM:n rakenteen muutos johtuu siitä, että mahdollinen ennakkorahoitus kaksinkertaistuu 7 prosentista 14 prosenttiin EKTR:n kokonaismäärärahoista.1. EHDOTUKSEN NIMI:Neuvoston asetus talouskriisistä kärsivien Euroopan kalastuslaivastojen rakenneuudistuksen tukemiseksi toteutettavasta väliaikaisesta erityistoimesta2. LUOKITTELU TOIMINTOPERUSTEISESSA JOHTAMIS- JA BUDJETOINTIJÄRJESTELMÄSSÄToimintalohko: Meri- ja kalastusasiatToiminto: 11.06 Euroopan kalatalousrahasto (EKTR)3. BUDJETTIKOHTA/-KOHDAT3.1. Budjettikohdat (toimintamäärärahat sekä niihin liittyvät teknisen ja hallinnollisen avun määrärahat (entiset BA-budjettikohdat)) ja budjettinimikkeet:11.0612: EKTR:n lähentymistavoitealueet ja 11.0613: EKTR:n muut kuin lähentymistavoitealueet3.2. Toiminnan ja sen rahoitusvaikutusten kesto:Asetus voimassa 31. joulukuuta 2010 asti3.3. Budjettitiedot:Budjetti-kohta | Menolaji | Uusi | EFTA osallistuu | Ehdokasmaat osallistuvat | Rahoitus-näkymien otsake |11.0612 ja 11.0613 | EI-pakoll. | JM[6] | EI | EI | EI | Nro 2 |4. YHTEENVETO RESURSSEISTA4.1. Taloudelliset resurssit4.1.1. Yhteenveto maksusitoumusmäärärahoista (MSM) ja maksumäärärahoista (MM)euroa (kolmen desimaalin tarkkuudella)Menolaji | Kohdan nro | 2008 | 2009 | 2010 ja sen jälkeen | Yht. |Toimintamenot[7] |Maksusitoumusmäärärahat (MSM) | 8.1. | a |Maksumäärärahat (MM)[8] | b | 230.975 | 70.372 | -301.347 | 0.000 |Viitemäärään sisältyvät hallintomenot[9] |Tekninen ja hallinnollinen apu (EI-JM) | 8.2.4. | c |VIITEMÄÄRÄ YHTEENSÄ |Maksusitoumus-määrärahat | a+c |Maksumäärärahat | b+c | 230.975 | 70.372 | -301.347 | 0.000 |Hallintomenot, jotka eivät sisälly viitemäärään[10] |Henkilöstömenot ja niihin liittyvät menot (EI-JM) | 8.2.5. | d |Viitemäärään sisältymättömät hallintomenot lukuun ottamatta henkilöstömenoja ja niihin liittyviä menoja (EI-JM) | 8.2.6. | e |Toimenpiteen alustavat rahoituskustannukset yhteensä |MSM YHTEENSÄ henkilöstökustannukset mukaan luettuina | a+c+d+e |MM YHTEENSÄ henkilöstökustannukset mukaan luettuina | b+c+d+e | 230.975 | 70.372 | -301.347 | 0.000 |4.1.2. Yhteensopivuus rahoitussuunnitelman kanssaX Ehdotus on nykyisen rahoitussuunnitelman mukainen.( Ehdotus edellyttää kyseeseen tulevan rahoitusnäkymien otsakkeen rahoitussuunnitelman muuttamista.( Ehdotus voi edellyttää toimielinten sopimuksen määräysten soveltamista[11] (ts. joustovälineen käyttöä tai rahoitusnäkymien tarkistamista).4.1.3. Vaikutukset tuloihinX Ehdotuksella ei ole vaikutuksia tuloihin.( Ehdotuksella on seuraavat vaikutukset tuloihin:4.2. Henkilöresurssit kokoaikaiseksi muutettuna (sisältää virkamiehet sekä väliaikaisen ja ulkopuolisen henkilöstön) – katso erittely kohdassa 8.2.1Ei muutoksia EKTR-asetukseen liittyvään rahoitusselvitykseen verrattuna.Vuositarve | Vuosi n | n + 1 | n + 2 | n + 3 | n + 4 | n+5 ja myöh. |Henkilöstön määrä yhteensä |5. OMINAISPIIRTEET JA TAVOITTEETYksityiskohtainen selvitys ehdotuksen taustasta annetaan perusteluissa ja EKTR-asetukseen liittyvässä rahoitusselvityksessä.5.1. Tarve, johon ehdotuksella vastataan lyhyellä tai pitkällä aikavälilläEhdotetun toimenpidepaketin tavoitteena on tarjota EKTR:n yleisissä puitteissa poikkeuksellista ja väliaikaista tukea vuoden 2008 öljyn hinnannousun aiheuttamasta talouskriisistä kärsivällä kalastusalalla toimiville henkilöille ja yrityksille.5.2. Yhteisön osallistumisesta saatava lisäarvo, ehdotuksen johdonmukaisuus muiden rahoitusvälineiden kanssa sekä mahdolliset synergiaedutKs. EKTR-asetukseen liittyvä rahoitusselvitys.5.3. Ehdotuksen tavoitteet ja odotetut tulokset sekä näihin liittyvät indikaattorit toimintoperusteisessa johtamismallissaKs. EKTR-asetukseen liittyvä rahoitusselvitys.5.4. Toteutustapa (alustava)( Keskitetty hallinnointi( komissio hallinnoi suoraan( hallinnointivastuu siirretään:( toimeenpanovirastoille( varainhoitoasetuksen 185 artiklassa tarkoitetuille yhteisöjen perustamille elimille( kansallisille julkisoikeudellisille yhteisöille tai julkisen palvelun tehtäviä suorittaville yhteisöilleX Yhteistyössä toteutettava tai hajautettu hallinnointiX jäsenvaltioiden kanssa( kolmansien maiden kanssa( Hallinnointi yhteistyössä kansainvälisten järjestöjen kanssa (tarkennettava)Huomautukset:6. SEURANTA JA ARVIOINTI – EI MUUTOSTA EKTR-ASETUKSEEN LIITTYVÄÄN RAHOITUSSELVITYKSEEN VERRATTUNA6.1. SeurantamenettelyKs. EKTR-asetukseen liittyvä rahoitusselvitys.6.2. Arviointimenettely6.2.1. EnnakkoarviointiTällä ehdotuksella ei ole ylimääräisiä taloudellisia lisäseurauksia, sillä se aiheuttaa pelkästään muutoksia maksuaikatauluun, joten tämä ehdotus ei edellytä ennakkoarviointia.6.2.2. Väli-/jälkiarviointien perusteella toteutetut toimenpiteet (aikaisemmat kokemukset vastaavasta toiminnasta)Ks. EKTR:n osalta vahvistetut järjestelyt.6.2.3. Tulevaa arviointia koskevat määräykset ja arviointien suorittamisvälitKs. EKTR:n osalta vahvistetut järjestelyt.7. PetostentorjuntaKs. EKTR:n osalta vahvistetut järjestelyt.8. YKSITYISKOHTAINEN ERITTELY TARVITTAVISTA RESURSSEISTA – EI MUUTOSTA EKTR-ASETUKSEEN LIITTYVÄÄN RAHOITUSSELVITYKSEEN VERRATTUNA8.1. Ehdotuksen tavoitteet ja niihin liittyvät rahoituskustannuksetMaksusitoumusmäärärahoina, milj. euroa (kolmen desimaalin tarkkuudella)Vuosi n | Vuosi n + 1 | Vuosi n + 2 | Vuosi n + 3 | Vuosi n+4 | Vuosi n+5 |Virkamiehet tai väliaikaiset toimihenkilöt[13] (XX 01 01) | A*/AD |B*, C*/AST |Momentilta XX 01 02 rahoitettava henkilöstö[14] |Momenteilta 11 01 04/05 rahoitettava muu henkilöstö[15] |YHT. |8.2.2. Toimintaan liittyvien tehtävien kuvaus8.2.3. Henkilöresurssien lähteet (henkilöstösääntöjen alainen henkilöstö)( Korvattavan tai jatkettavan ohjelman hallinnointiin osoitetut tämänhetkiset virat ja/tai toimet( Vuosistrategiaan ja alustavaan talousarvioesitykseen liittyvässä vuotta n koskevassa menettelyssä alustavasti myönnetyt virat ja/tai toimet( Vuosistrategiaan ja alustavaan talousarvioesitykseen liittyvässä seuraavassa menettelyssä pyydettävät virat ja/tai toimet( Hallinnoinnista vastaavan henkilöstön nykyisten virkojen ja/tai toimien uudelleenjärjestely (henkilöstön sisäinen uudelleenjärjestely)( Vuodeksi n tarvittavat virat ja/tai toimet, jotka eivät sisälly vuosistrategiaan ja alustavaan talousarvioesitykseen liittyvään, kyseistä vuotta koskevaan menettelyyn8.2.4. Muut viitemäärään sisältyvät hallintomenot (XX 01 04/05 – hallintomenot)euroa (kolmen desimaalin tarkkuudella)Budjettikohta (numero ja nimi) | Vuosi n | Vuosi n + 1 | Vuosi n + 2 | Vuosi n + 3 | Vuosi n+4 | Vuosi n+5 ja myöh. | YHT. |Muu tekninen ja hallinnollinen apu |- sisäinen |- ulkoinen |Tekninen ja hallinnollinen apu yhteensä |8.2.5. Henkilöstömenot ja niihin liittyvät menot, jotka eivät sisälly viitemäärääneuroa (kolmen desimaalin tarkkuudella)Laji | Vuosi n | Vuosi n + 1 | Vuosi n + 2 | Vuosi n + 3 | Vuosi n+4 | Vuosi n+5 ja myöh. |Virkamiehet ja väliaikaiset toimihenkilöt (XX 01 01) |Momentilta XX 01 02 rahoitettava henkilöstö (ylim. toimihlöt, kans. asiantuntijat, sopimussuhteinen hlöstö jne.) (budjettikohta ilmoitettava) |Henkilöstömenot ja niihin liittyvät menot yhteensä (EIVÄT sisälly viitemäärään) |Laskelma – virkamiehet ja väliaikaiset toimihenkilötLaskelma – momentilta XX 01 02 rahoitettava henkilöstö8.2.6. Muut hallintomenot, jotka eivät sisälly viitemäärään euroa (kolmen desimaalin tarkkuudella) |Vuosi n | Vuosi n + 1 | Vuosi n + 2 | Vuosi n + 3 | Vuosi n+4 | Vuosi n+5 ja myöh. | YHT. |XX 01 02 11 01 – Virkamatkat |XX 01 02 11 02 – Konferenssit ja kokoukset |XX 01 02 11 03 – Komiteoiden kokoukset[17] |XX 01 02 11 04 – Selvitykset ja kuulemiset |XX 01 02 11 05 – Tietojärjestelmät |2 Muut hallintomenot yhteensä (XX 01 02 11) |3 Muut hallintomenojen kaltaiset menot (eritellään budjettikohdittain) |Hallintomenot yhteensä lukuun ottamatta henkilöstömenoja ja niihin liittyviä menoja (EIVÄT sisälly viitemäärään) |Laskelma – Muut hallintomenot, jotka eivät sisälly viitemäärään[1] EUVL C […], […], s. […].[2] EUVL C […], […], s. […].[3] EUVL L 223, 15.8.2006, s. 1.[4] EYVL L 358, 31.12.2002, s. 59, asetus sellaisena kuin se on viimeksi muutettuna asetuksella (EY) N:o 865/2007 (EUVL L 192, 24.7.2007, s. 1).[5] Neuvoston asetus (EY) N:o 104/2000, annettu 17 päivänä joulukuuta 1999, kalastus- ja vesiviljelytuotealan yhteisestä markkinajärjestelystä (EYVL L 17, 21.1.2000, s. 22).[6] Jaksotetut määrärahat (JM).[7] Menot, jotka eivät kuulu kyseisen osaston xx lukuun xx 01.[8] Ylimääräisiä ennakkomaksuja varten uudelleen kohdennetut maksumäärärahat vuonna 2008 kaikkien niiden jäsenvaltioiden osalta, joiden toimintaohjelmat hyväksyttiin vuonna 2007 ja vuonna 2009 kaikkien niiden jäsenvaltioiden osalta, joiden toimintaohjelmat hyväksyttiin vuonna 2008. Nettomäärä pysyy ennallaan koko ohjelmakauden ajan.[9] Menot, jotka otetaan osaston xx momentille xx 01 04.[10] Menot, jotka otetaan lukuun xx 01 muille momenteille kuin xx 01 04 tai xx 01 05.[11] Katso toimielinten sopimuksen 19 ja 24 kohta.[12] Kuten kuvattu kohdassa 5.3.[13] Kyseisen henkilöstön kustannukset EIVÄT sisälly viitemäärään.[14] Kyseisen henkilöstön kustannukset EIVÄT sisälly viitemäärään.[15] Kyseisen henkilöstön kustannukset sisältyvät viitemäärään.[16] Tässä olisi viitattava asianomaisia toimeenpanovirastoja koskeviin rahoitusselvityksiin.[17] Ilmoitetaan, millaisesta komiteasta on kysymys ja mihin ryhmään se kuuluu.